ปูติน-สี จิ้นผิง คนใกล้ตัวมีชื่อเอี่ยวซุกเงิน เตรียมแฉหมดเอกสารปานามา 
สมาคมผู้สื่อข่าวสอบสวนนานาชาติ เตรียมเผยชื่อบริษัทและผู้นำประเทศทั้งหมด ที่มีชื่ออยู่ใน เอกสารปานามา พ.ค. นี้ หลังนสพ.เยอรมนี นำร่อง แฉสะท้านโลก มีผู้นำประเทศทั้งอดีตและปัจจุบัน นักการเมืองให้บริษัทกฎหมายในปานามา ฟอกเงิน เลี่ยงภาษี ซุกทรัพย์สินในต่างชาติ,เมื่อวันที่ 4 เม.ย.59 สำนักข่าวต่างประเทศรายงาน จากกรณี นสพ.ซึดดอยต์ช์ ไซตุง แห่งเยอรมนี สร้างความฮือฮาสะท้านโลก แฉ เอกสารปานามา ของบริษัทกฎหมาย มอสแซค ฟอนเซนกา ในปานามา ซึ่งถือเป็นการแฉเอกสารลับครั้งใหญ่สุดในโลก เพราะมีจำนวนถึง 11.5 ล้านชิ้นที่หลุดรอดออกมาจากบริษัทกฎหมายในปานามาแห่งนี้ โดยอ้างว่า ได้เปิดเผยให้เห็นถึงกลวิธีในการที่บริษัทมอนแซค ฟอนเซนกาช่วยผู้นำประเทศ หรืออดีตผู้นำ ตลอดจนบรรดานักการเมือง เจ้าหน้าที่ทางการ คนร่ำรวยที่มีอิทธิพลทั่วโลกหลายสิบคน ฟอกเงินหรือหลบเลี่ยงการจ่ายภาษี และซุกซ่อนทรัพย์สินในต่างประเทศนั้น,สื่อต่างประเทศรายงานว่า นสพ.ซึดดอยต์ช ไซตุง ได้รับเอกสารลับของบริษัทมอสแซค ฟอนเซนกา ในรูปของอีเมล, ไฟล์ PDF, รูป จากแหล่งข่าวที่ไม่ขอเปิดเผยตัวตน และยังไม่ต้องการรับเงินหรือสิ่งใดตอบแทน จากนั้น นสพ.ซึดดอยต์ช ได้ร่วมมือกับสมาคมผู้สื่อข่าวสอบสวนนานาชาติ (ICIJ) และองค์กรสื่อกว่า 100 แห่งในกว่า 80 ประเทศ วิเคราะห์ข้อมูลและสืบในเรื่องนี้นานกว่าปี  จนนำมาสู่การแฉครั้งใหญ่ ขณะที่ ICIJ มีกำหนดจะเปิดเผยชื่อบริษัทและบุคคลทั้งหมดที่มีชื่อเกี่ยวข้องกับเอกสารปานามา ในต้นเดือนพฤษภาคม ที่จะถึง,ก่อนหน้านี้ นสพ.เยอรมนีอ้างว่า มีผู้นำและอดีตผู้นำประเทศ 12 คนเกี่ยวข้องด้วย รวมทั้งนายกรัฐมนตรีซิกมุนเดอร์ กุนน์ลอกส์สัน แห่งไอซ์แลนด์, นายกรัฐมนตรีนาวาซ ชารีฟ ของปากีสถาน, ประธานาธิบดีบาชาร์ อัล อัสซาด แห่งซีเรีย และประธานาธิบดีเปโตร โปโรเชนโก แห่งยูเครน,นอกจากนั้น เอกสารปานามา ยังได้เปิดเผยบริษัทต่างชาติที่เกี่ยวข้องกับตระกูลของประธานาธิบดีสี จิ้นผิงของจีน รวมทั้งครอบครัวของคณะเจ้าหน้าที่ฝ่ายปกครองระดับสูง และกรมการเมืองของจีน ที่ได้ซุกซ่อนทรัพย์สินไว้ในต่างแดน รวมทั้ง เอกสารปานามา ยังเผยข้อมูลการเคลื่อนไหวทางการเงินของนักการเมือง และเจ้าหน้าที่ทางการ กว่า 120 คน ในประเทศต่างๆ รวมถึง เครือข่ายต้องสงสัยฟอกเงิน ที่ดำเนินการโดยธนาคาร รอสซิยา(Rossiya) ในรัสเซีย ซึ่งติดต่อกับนายเซอร์เก โรลดูกิน คนใกล้ชิดของประธานาธิบดีวลาดิเมียร์ ปูติน ของรัสเซีย และยังเป็นพ่อทูนหัว บุตรสาวของปูติน ในขณะที่ธนาคารรัสเซียแห่งนี้ถูกคว่ำบาตรโดยสหรัฐฯและสหราชอาณาจักร,อย่างไรก็ตาม บริษัทมอสแซค ฟอนเซกา ระบุว่า นับตั้งแต่บริษัทถูกก่อตั้งขึ้นมานานนับ 40 ปี ยังไม่เคยโดนกล่าวหาหรือถูกตั้งข้อหาในคดีอาญาแต่อย่างใด.,,ตะลึง เอกสารรั่วแฉ บ.กฎหมายปานามา ช่วยผู้นำประเทศ ซุกเงิน
สมาคมผู้สื่อข่าวสอบสวนนานาชาติ เตรียมเผยชื่อบริษัทและผู้นำประเทศทั้งหมด ที่มีชื่ออยู่ใน เอกสารลับปานามา พ.ค. นี้ หลังนสพ.เยอรมนี นำร่อง แฉสะท้านโลก มีอดีตผู้นำประเทศทั้งอดีตและปัจจุบัน ให้บริษัทกฎหมายในปานามา ฟอกเงิน
เอกสารปานามา,เอกสารลับปานามา,บริษัทมอสแซค ฟอนเซนกา,ประธานาธิบดีวลาดิเมียร์ ปูติน,บริษัทกฏหมายปานามา,ฟอกเงิน,เลี่ยงภาษี,ซุกเงิน,ซุกทรัพย์สิน,ผู้นำประเทศ,สมาคมผู้สื่อข่าวสอบสวนนานาชาติ,สี จิ้นผิง,เอกสารลับ,ข่าว,ไทยรัฐออนไลน์,ข่าวต่างประเทศ